kardosdrur/scandi-wiki huggingface dataset:
Kender du det?

"Kender du det?" (Også kendt som "Mona, Mona, Mona") er en populær sang fra 1975 fra LP'en Hinkeruder på motorvejen, sunget og skrevet af Søren Kragh-Jacobsen.

Sangen består af fire vers med det kendte omkvæd i slutningen af hver, dog ændret lidt til sidst.

Handling 
Jesper Ravn er en dreng der lige er begyndt i 8. klasse. En ny pige (Mona) træder ind i klassen, og Jesper får med det samme øjnene op for hende. Resten af hans klasse synes også Mona virker som en frisk pige. Da de andre i klassen finder ud af at Jesper er interesseret i Mona, begynder de at drille ham med det.  

Det hjælper på drillerierne, at Mona og Jesper ikke rigtig snakker meget sammen. Men de kan ikke helt undgå småsnakkende, da de ender med at sidde ved siden af hinanden i toget, på vej på lejrskoletur. Dette gør også at drillerierne starter igen. 

På lejrskolen vælger Jesper at gå en tur med nogle andre fra klassen til stranden, hvor bl.a. Mona er. De kommer til at sidde ved siden af hinanden og begynder så småt at flirte med hinanden. Mona og Jesper begynder at komme sammen i et par måneder, og derefter stopper det. 

Teksten handler meget om alle de indre ting og ydre ting og problemer man kommer ud for i puberteten, som fx når ens stemme går i overgang eller at man selv føler alt ved sig selv er forkert. 

Sange fra 1975
Steve Buscemi

Steven Vincent Buscemi (født 13. december 1957) er en amerikansk skuespiller og filminstruktør. Med sit markante udseende har han haft en række ikoniske roller, bl.a. som Mr. Pink i Håndlangerne og Carl Showalter i Fargo. Han bliver ofte brugt i Joel og Ethan Coens film, ligesom han er fast inventar i Adam Sandler-film. Han spiller i øjeblikket Enoch "Nucky" Thompson i den anmelderroste dramaserie Boardwalk Empire, hvilket han modtog en Golden Globe for i 2010.

Udvalgt filmografi 
 Miller's Crossing (1990)
 Barton Fink (1991)
 Reservoir Dogs/Håndlangerne (1992)
 The Hudsucker Proxy (1994)
 Pulp Fiction (1994)
 Billy Madison (1995)
 Fargo (1996)
 Con Air (1997)
 The Big Lebowski (1998)
 The Wedding Singer (1998)
 Armageddon (1998)
 Big Daddy (1999)
 Mr. Deeds (2002)
 Big Fish (2003)
The Sopranos 2004
 The Island (2006)
 I Now Pronounce You Chuck and Larry (2007)
 Romance and Cigarettes (2007)
 Igor (2008)
 Rage (2009)
 John Rabe (2009)
 G-Force (2009)
 The Messenger (2009)
 Handsome Harry
 Saint John of Las Vegas (2010)
 Youth in Revolt (2010)
 Grown Ups (2010)
 The Chosen One (2010)
 Pete Smalls Is Dead (2010)
 Boardwalk Empire (tv-serie) (2010-)
 On the Road (2012)
 Rampart (2011)

Eksterne henvisninger 

 

Skuespillere fra New York
Personer fra New York City
Masja Dessau

Masja Charlotte Dessau (født 2. november 1955) er en dansk skuespiller og psykolog. Hun stoppede skuespillerkarierren i 1986 og blev psykolog.

Familie 
Masja Dessau er datter af Bente og Frederik Dessau, og har to børn. I 1980'erne var hun gift med Bille August.

Filmografi 
 Weekend (1962)
 Den dobbelte mand (1976)
 Julefrokosten (1976)
 Nyt legetøj (1977)
 Slægten (1978)
 Rend mig i traditionerne (1979)
 Det parallelle lig (1982)
 Take it Easy (1986)

Tv 
 Fader min (1975)
 John, Alice, Peter, Susanne og lille Verner (1975)
 Louises hus (1977)
 Matador afsnit 10 (1979)
 Anthonsen afsnit 2 (1984)

Eksterne henvisninger 
 Klinisk psykolog Masja Dessau
 Masja Dessau på Dansk Psykolog Forenings website
 

Skuespillere fra Danmark
Psykologer fra Danmark
Anders Colsefini

Anders Colsefni (rigtige navn Andy Rouw) var den oprindelige vokalist i nu-metalbandet Slipknot. Han blev erstattet af Corey Taylor efter udgivelsen af deres debut album Mate.Feed.Kill.Repeat. Slipknot mente de måtte finde en ordendtlig udgiver så de manglede en mere radiovenlig stemme end Anders'. Så de fandte Corey Taylor, men ville stadig gerne have Anders i bandet som anden vokalist og på percussion. Han blev dog hurtigt træt af det og forlod bandet lige inden de skrev kontrakt med Roadrunner Records.

Anders er nu i et bandt ved navn "Vice Grip Throttle", som har indspillet en EP demo.

Musikere fra USA
Aggersborggård

Aggersborggård er en af de danske herregårde, hvis historie rækker længst tilbage i tiden, helt til året 1086. Aggersborg var kongsgård fra 1086 til 1579. Gården ligger i udkanten af vikingeborgen Aggersborgs vold, i Aggersborg Sogn, Øster Han Herred, Hjørring Amt (nedlagt 1970, fra 2007 Region Nordjylland) i Vesthimmerlands Kommune. Hovedbygningen er opført i 1756-1758 i Christen Madsen Speitzers tid. Den er til dels bygget på tomten af en ældre, firefløjet bygning og består af tre egebindingsværksfløje på massivt murede fundamenter af kamp; i kælderen under den sydlige fløjs østgavl er der anvendt tilhugne granitkvadre, der sikkert tidligere har tjent til anden bygningsbrug. Mellem den sydlige og nordlige fløj har man fundet rester af en gammel indkørselsport med et slidt gulv af munkesten til begge sider, og under gårdspladsen gammel brolægning. Over
indgangsdøren står: 17. C.S.  A.M.L. 58. Avlsbygningerne er opført efter en brand i 1894.

Ved Aggersborg har der været en helligkilde, „St. Nilaus Kilde“. 

Aggersborggård Gods er på 370 hektar

Stamhuset Aggersborggaard 
Stamhuset Aggersborggaard blev oprettet af Christen Madsen Speitzer og hans kone Anne Margrethe Lund i 1767 og opløst i 1779. Stamhuset bestod af Aggersborggård på godt 600 tønder hartkorn, men fik ikke nogen egentlig stadfæstelse som stamhus.

Ejere af Aggersborggård 

 (1086-1579) Kronen
 (1579-1596) Vibeke Podebusk gift Bild
 (1596-1602) Preben Evertsen Bild
 (1602-1631) Vibeke Prebensdatter Bild gift Rantzau
 (1631-1652) Erik Kaas
 (1652-1660) Ejler Høg
 (1660-1686) Marie Ejlersdatter Høg gift Vind
 (1686-1689) Hans Mogensen Arenfeldt
 (1689) Margrethe Rantzau gift Benzon
 (1689-1701) Peder Benzon
 (1701-1718) Hans Pedersen Benzon
 (1718-1753) Mads Gergersen Speitzer
 (1753-1767) Christen Madsen Speitzer
 (1767-1777) Anna Margrethe Lund gift Speitzer
 (1777-1803) Mads Christensen Speitzer
 (1803-1808) Jakob Kjellerup
 (1808-1811) Hans Jakob Lindahl
 (1811-1833) Steen Kjærulf
 (1833-1838) Anne Cahrine Lüttichau gift Kjærulf
 (1838-1846) Ludvig Christian Brinck-Seidelin
 (1846-1852) Johan Nikolaj Ovesen
 (1852-1893) Jakob Nørgaard
 (1893-1903) Enke Fru A. K. Nørgaard (Hans Kirks oldemor)
 (1903-1934) H. B. F. Nørgaard
 (1934-1936) Jakob Nørgaard
 (1936-1979) Jakob Nørgaard / Inger Marie Nørgaard
 (1979-1989) Inger Marie Nørgaard
 (1989-1999) Aggersborggaard A/S v/a Regitse Johnsen
 (1999-) Aggersborggaard A/S v/a Frederik Reventlow-Grinling

Eksterne kilder og henvisninger
J.P. Trap: Danmark 5.udgave, Kraks Landbrug
Trap Danmark  3. Udgave 4. Bind : Hjørring, Thisted, Aalborg, Viborg og Randers Amter (1898-1906) p. 178

Herregårde i Vesthimmerlands Kommune
Herregårde i Hjørring Amt
Fredede slotte og herregårde i Danmark
Fredede bygninger, konstruktioner og anlæg i Vesthimmerlands Kommune
Juellinge

Navnet Juellinge er brugt om to forskellige herregårde begge i forbindelse med samme baroni
Juellinge (Stevns)
 Juellinge (Lolland) / (Halsted Kloster)
 Baroniet Juellinge
Pierre-Simon Laplace

Pierre-Simon, Marquis de Laplace (født 23. marts 1749, død 5. marts 1827) var en fransk matematiker og astronom, der lagde sidste hånd på den matematiske astronomi ved at opsummere og udvide sine forgængeres arbejde i fembindsværket Mécanique Céleste (Himmelmekanik) (1799-1825). Dette mesterværk oversatte det geometriske studium af klassisk mekanik, som Isaac Newton foretog, til et, der blev baseret på infinitesimalregning og er kendt som fysisk mekanik.

Han er også opdageren af Laplaces ligning. Selvom Laplacetransformationen er opkaldt efter Laplace, der brugte den i sine arbejde i sandsynlighedsteorien, blev transformationen oprindeligt opdaget af Leonhard Euler, den produktive schweiziske matematiker fra det 18. århundrede. Laplacetransformationen anvendes i alle dele af matematisk fysik — et område, Laplace selv havde en stor rolle i dannelsen af. Laplace-operatoren, der benyttes i anvendt matematik, er ligeledes opkaldt efter ham.

Han blev greve i Frankrigs første kejserdømme i 1806 og blev i 1817 markis efter den bourbonske restauration.

Fodnoter 

Astronomer fra Frankrig
Matematikere fra Frankrig
Nivellering

Nivellering af et objekt eller et område betyder at placere det så hældning og højde passer med det ønskede arbejdsniveau.

Udtrykket bruges mest i entreprenørbranchen, hvor det høres på to områder; dels om at udjævne et underlag inden det bebygges eller belægges, dels om kraner, lifte og andet løfte-/hejsemateriel, der skal stå lige, så det ikke vælter.

Ved nivellering af underlaget benyttes i dag ofte laserlys og lignende hjælpemidler, hvor man tidligere brugte det større instrument mire eller det mindre vaterpas for at kontrollere hældningen. Oftest skal områder med beplantning være nogenlunde vandrette for at jord og næringsstoffer ikke løber væk fra planterne med regnvandet, mens områder med belægning helst skal skråne en lille smule for at regnvandet kan løbe væk – enten til kloakker eller til drænende underlag ved kanten af området.

Ved nivellering ved hjælp af maskiner ses endnu oftest indbyggede varianter af mire eller vaterpasset. Oftest er der tale om en halvkugle med aftegning af en cirkel ved toppen. Herved kan nivelleringsinstrumentet tydeligt vise afvigelser til alle sider uden at skulle vende et instrument frem og tilbage.

I private hjem findes der også visse maskiner, der skal nivelleres for at fungere optimalt. Det gælder de fleste maskiner med vandforbrug, og især vaskemaskiner og centrifuger. På disse maskiner kan blot en enkelt millimeter i fejljustering betyde forskellen på næsten lydløs drift eller en maskine der hopper eller ligefrem flytter sig frem og tilbage på gulvet mens eventuelle ting lagt ovenpå falder ned på gulvet.

Landmåling
Poets of the Fall

Poets of the Fall er et finsk rockband, der startede i 2003. Bandet består af rocksangeren Marko Saaresto, jazzguitaristen Olli Tukiainen og trancemusikeren Markus "Captain" Kaarlonen. På få år er det lykkedes dem at opnå stor success i hjemlandet med flere hits, der har plaget de finske radioer. Derudover har de en solid fanbasis i udlandet, grundet deres første single, Late Goodbye, der fungerede som titelsang til computerspillet Max Payne II – The Fall Of Max Payne og i 2010 lavede de soundtracket til Xbox 360 titlen Alan Wake.

Bandets første album, Signs of Life blev udgivet den 19. januar 2005 og lå på den finske Top 40 chart i mere end et år og er en af de mest succesfulde, finske albums til dato. Det indeholdt fire nummer 1 hits i radioen, deriblandt singlerne Late Goodbye og Lift. Signs of Life solgte til platin i Finland i april 2006. 

En stor success blev ligeledes deres andet album, Carnival of Rust, der ligesom debutalbummet solgte platin i slutningen af 2006.

Poets of the Fall har turneret rundt i Finland og har ligeledes spillet i både Danmark, Sverige, Tyskland, Estland og Rusland.

Bandet er blevet tildelt adskillige priser, blandt andet vandt de i 2006 MTV's musicaward for bedste finske band, og deres musikvideo til hitsinglen Carnival of Rust er blevet kåret til den bedste finske musikvideo.

Diskografi 
 Late Goodbye – single (2004)
 Lift – single (2004)
 Signs of Life (2005)
 Carnival of Rust – single (2006)
 Carnival of Rust (2006)
 Sorry Go 'Round – single (2006)
 Locking Up The Sun – single (2006)
 The Ultimate Fling – single (2008)
 Revolution Roulette (2008)
 Twilight Theater (2010)
 Temple of Thought (2012)
 Jealous Gods (2014)
 Clearview (2016)
 Ultraviolet (2018)
 Ghostlight (2022)

Videografi 
Late Goodbye (21.05.2005)
Lift  (13.08.2005)
Carnival of Rust  (30.03.2006)
Locking up the Sun  (02.11.2006)

Eksterne henvisninger 
 Officiel hjemmeside
 Officiel MySpace
 Poets of the Fall Media 

Musikgrupper fra Finland
Musikgrupper fra 2003
Kvæstor

Kvæstor (lat. quaestor) var det første embede på den politiske rangstige cursus honorum i Romerriget. Kvæstorernes opgave var at holde øje med finanserne og skatterne. En 25-årig mand kunne blive valgt til kvæstor. Valget foregik på Comitia Tributa. Når han havde aftjent et år som kvæstor, indtrådte han i senatet.

Oprindeligt var der kun fire kvæstorer pr. år, men i takt med at riget voksede, blev der flere finanser at styre. Derudover døde flere senatorer hvert år, og hvis kun fire kom ind hvert år, ville antallet hurtigt falde. Derfor blev antallet hævet til ti om året.

Under Sullas diktatur blev aldersgrænsen for kvæstorer hævet, så en patricier skulle være 28 år for at kunne blive valgt og en plebejer 30 år. Samtidig øgedes antallet af kvæstorer til 20 om året.

Ludvig Holberg var kvæstor på Københavns Universitet, og titlen bruges fortsat om universitetets forretningsansvarlige og ejendomsadministrator.

Embeder i det Antikke Rom
Mate.Feed.Kill.Repeat

Mate.Feed.Kill.Repeat. (ofte forkortet MFKR) er den første udgivelse fra det amerikanske metalband Slipknot. Albummet blev udgivet af dem selv d. 31. oktober 1996, og  genudgivet d. 13. juli 1997 gennem -ismist Recordings. Albummet var en indskrænkede udgave med kun 666 oplag ifølge -ismist Recordings' oplysninger. De originale CDer har en værdi på 100-250$ alligevel blev et originalt album solgt på eBay d. 23. marts 2007 for 760$  
Siden succesen af bandets officielle debutalbum Slipknot er Mate.Feed.Kill.Repeat. blevet lagt ud på internettet og været gennem flere fildelingsprogrammer hvilket har gjort at sangene findes overalt på nettet.

I 2005 blev albummet overraskende gentrykt og muligt at købe på Amazon.com i begrænsede antal. Denne udgivelse var faktisk en piratkopi da albummet aldrig er blevet genudgivet officielt.

Musikstilen 
Mate.Feed.Kill.Repeat er en del anderledes end de andre Slipknot albums. Albummet var indspillet før mange af de nuværende medlemmer sluttede sig til bandet og musikken er derfor en del anderledes; den kan næsten ikke sammenlignes med deres senere musikstil. I stedet er der en intens eksperimentation med progressivt rock med indflydelse fra teknisk metal. I modsætning til de andre kommende udgivelser er dette ikke et nu-metal album. Det har mere indflydelse fra Mr. Bungle.

Indspilning af sangene 
Flere af sangene fra Mate.Feed.Kill.Repeat-albummet blev genindspillet og i nogen tilfælde omskrevet  til deres senere album. Sangen på deres officielle debutalbum Slipknot "(sic)" har en lille smule af den samme lyriske struktur som på sangen "Slipknot" fra albummet Mate.Feed.Kill.Repeat.
Nummeret "Iowa" har lånt nogen guitar riffs fra "Killers are Quiet." "Confession" er den originale version af "Spit It Out."

Mange af disse indspilninger var også genindspillet til deres EP Crows der aldrig blev udgivet.

Numre 
"Slipknot" – 6:54
"Gently" – 5:15
"Do Nothing/Bitchslap" – 4:19
"Only One" – 2:33
"Tattered & Torn" – 2:35
"Confessions" – 5:03
"Some Feel" – 3:35
"Killers Are Quiet" / "Dogfish Rising" – 20:42

Musikere 
 Anders Colsefni – Vokalist og perkussion
 Donnie Steele – Lead guitar, rytmeguitar 
 Craig Jones – Guitar
 Joey Jordison – Trommer
 Shawn Crahan – Perkussion, bagvokal
 Paul Gray – Bas, bagvokal
 Josh Brainard – Guitar, bagvokal
 Marshall Parker – Trommer

Fodnoter 

Album fra 1996
Slipknot-album
Aunsøgård

Aunsøgaard er en herregård der ligger i Aunsø Sogn, Kalundborg Kommune i Nordvestsjælland.

Aunsøgaard Gods er på 391 hektar

Ejere af Aunsøgaard 

 (1231-1660) Kronen
 (1660-1667) Hannibal Lauridsen
 (1667-1673) Georg Müller
 (1673-1691) Jørgen Bielke
 (1691-1694) Enke Fru Sophie Amalie Bielke gift Deichmann
 (1694-1703) Wilhelm Deichmann
 (1703) Niels Caspersen Valerius
 (1703-1724) Hans Tvede
 (1724-1750) Johan Conrad Ernst
 (1750-1751) Margrethe Elisabeth Weinmann gift Ernst / Frederikke Louise Ernst
 (1751-1757) Christian Lerche
 (1757-1766) Amalie Margrethe Christiane Caroline Leiningen Westerburg gift Lerche
 (1766-1798) Georg Flemming Lerche
 (1798-1852) Christian Cornelius Lerche
 (1852-1885) Christian Albrecht Lerche
 (1885-1923) Christian Cornelius Lubbi Lerche
 (1923-1962) Thomas Junker
 (1962-1996) Ole Junker
 (1996-1998) Ulla Kristiane Junker
 (1998-2006) Peter Kjær
 (2006-2019) Dønnerup A/S
 (2019-) Andreas Hastrup

Udbygninger 

 (ca. 1660) Firfløjet teglhængt bindingsværksbygning.
 (ca. 1667) Restaureret.
 (1872) Hovedbygning opført. - Nedrevet 2003.

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Birkendegård

Birkendegård er en herregård der ligger i Værslev Sogn, Kalundborg Kommune i Nordvestsjælland. Kaldet Birkingegaard fra 1672.

Birkendegaard Gods er på 525 hektar

I 1997 blev Landbomuseet på Birkendegaard indrettet i den gamle tyrestald.

Ejere af Birkendegaard 
 (1363-1535) Roskilde Bispestol
 (1536-1672) Kronen
 (1672-1686) Jørgen Bielke
 (1686-1692) Jørgen Hansen
 (1692-1693) Christian 5.
 (1693-1700) Sophie Amalie Bielke gift Hvalsøe
 (1700-1726) Johan Christopher von Schønbach
 (1726-1732) Anna Elisabeth von Korff gift von Schønbach
 (1732-1733) Susanne Louise von Schønbach / Hans Friderich von Schønbach
 (1733-1735) Johan Christopher von Schønbach
 (1735) Christiane Kristine Møller
 (1735-1743) Terkel Terkelsen
 (1743-1757) Christian Lerche
 (1757-1766) Amalie Margrethe Christiane Caroline Leiningen Westerburg gift Lerche
 (1766-1798) Georg Flemming Lerche
 (1798-1853) Christian Cornelius Lerche
 (1853-1895) Vilhelm Cornelius Magnus Lerche
 (1895-1921) Gustav Lerche
 (1921) Jens Jacobsen
 (1921-1949) Aage Faye
 (1949-1985) Gerhard Faye
 (1985-) Jørgen Faye

Udbygninger 

 (1851) Tidligere bygning nedbrændt
 (1854) Nuværende hovedbygning opført
 (1944) Istandsættelse ved L. Schrøder

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Urtegård

Urtegård har flere betydninger:
 Urtegård (køkkenhave)
 Urtegård (kirkegård)
Davrup

Davrup er en herregård der ligger i Bjergsted Sogn, Kalundborg Kommune i Nordvestsjælland.

Davrup Gods er på 163,5 hektar

Ejere af Davrup 

 (1537-1567) Oluf Jensen
 (1567-1590) Jens Olufsen
 (1590-1700) Forskellige Ejere
 (1700-1710) Christen Christensen Damsberg
 (1710-1719) Jens Jørgen Fust
 (1719-1730) Troels Smith
 (1730-1733) Elle Kaasbøll gift Schmidt
 (1733-1743) Poul Fridrich Spleth
 (1743-1752) Tham Masman
 (1752-1812) Christian Lerche (flertydig)
 (1812-1831) Christian Sørensen
 (1831-1848) Christian Madsen
 (1848-1852) Oline Løppenthin gift Madsen
 (1852-1856) Emil Carl Frederik Bühring
 (1856-1863) L. Johansen
 (1863-1889) Julius Dons
 (1889-1899) J. Hauberg
 (1899-1911) H. Schultz
 (1911-1921) G. Grüner
 (1921-1923) H. P. Hansen
 (1923-1933) J. Lillelund
 (1933-1942) Wilhelm Weimann
 (1942-1968) Alf Erland Giersing
 (1969-1979) Johs. Green
 (1979-2001) Per Green
 (2001-) Christopher Green

Udbygninger 

 (ca. 1831) Forpagterbygning
 (1961) Nuværende hovedbygning opført

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Urtegård (kirkegård)

Den del af en kirkegård, der ligger tættest ved kirken, betegnes fra gammel tid urtegård. Den var den mest eftertragtede del af kirkegården (mest eftertragtet var en grav under kirkegulvet og jo tættere på alteret jo bedre), så derfor var området omkring koret – korurtegården (eller korsurtegården) – det fineste.

Ordbog over det danske sprog (ODS) oplyser at denne brug af ordet vist stammer fra de katolske klostres begravelser i urtehaven.

ODS betegner brugen som forældet, men Holmens Kirke kalder stadig et område på kirkens nordøstside Lille Urtegård og området nord for koret for Korurtegården, selv om navnet er ved at vige for Tordenskioldgården. Området mellem kapellængerne på Sankt Petri Kirke i København hedder Urtegården (på tysk: Kräutergarten).

Eksterne henvisninger 
Urtegaard i ODS på nettet

Kirkegårde
Dønnerup

Dønnerup er en herregård der ligger i Holmstrup Sogn på Vestsjælland.
Blev kaldt Benzonslund i 1730, men på ny kaldet Dønnerup fra 1867.

Den senere kultusminister Ernst Emil Rosenørn blev født her i 1810.

Dønnerup Gods er på 1276 hektar med Rangle Mølle

Ejere af Dønnerup 

 (1730-1735) Peder Benzon
 (1735-1737) Slægten Benzon
 (1737-1739) Hans Henrik von Eickstedt
 (1739-1745) Reimer Henrich von Barner
 (1745-1757) Peder Willumsen
 (1757-1783) Christian Henrich Selchau
 (1783-1790) Christian Henrich Selchau
 (1790-1799) Poul Christian von Stemann
 (1799-1805) Johannes Meldahl
 (1805-1820) Cecilius Andreas Ulrik Rosenørn
 (1820-1843) Berta Moltke gift Adeler
 (1843-1878) Georg Frederik Otto von Zytphen-Adeler
 (1878-1908) Frederik Herman Christian von Zytphen-Adeler
 (1908-1926) Georg Frederik de Falsen von Zytphen-Adeler
 (1926-1968) Aage Hastrup
 (1968-1988) Allan Hastrup
 (1988-1995) Andreas Hastrup
 (1995-2000) Poul M. Mikkelsen A/S
 (2000-) Dønnerup A/S

Udbygninger 
 (1820) Trefløjet hovedbygning
 (1930erne) Nuværende hovedbygning opført

Eksterne henvisninger 
 Dønnerup Gods

Kilder 
J. P. Trap: Danmark 5.udgave, Kraks Landbrug

Herregårde i Holbæk Kommune
Herregårde i Holbæk Amt
Egemarke

Egemarke er en herregård, der ligger i Føllenslev Sogn i Nordvestsjælland. Egemarke Gods drives som land- og skovbrug og er sammen med Bjergagergaard, Toftager og Guldager på 685 hektar, heraf ager 650, mose 5 og park/have 12, skov 18.

Historie 
Den nuværende hovedbygning blev opført i 1880 på resterne af en tidligere hovedbygning fra 1826.

Ejere af Egemarke 
 (1700-1710) Brostrup Albertin 
 (1710-1719) Jens Hellesen 
 (1719-1726) Frederik Christian von Adeler
 (1726-1759) Frederik Adeler 
 (1759-1775) Helmuth Gotthardt von Barner
 (1775-1782) Henriette Margrethe Lente gift (1) Adeler (2) von Barner
 (1782-1809) Leopold Theodor von Barner
 (1809) Regitze Sophie Krabbe gift von Barner
 (1809-1823) Johannes Schartau 
 (1823-1842) Den Danske Stat
 (1842) Chr. E. Gryner
 (1842-1894) Christian Emil Grüner
 (1894) Ludvigne Grüner
 (1894-1900) Gustav Emil Grüner
 (1900-1906) Ludvigne Grüner
 (1906-1948) Christian Emil Georg Gustav Grüner 
 (1948-1978) Aage Lohmann Poulsen
 (1978-2007) Ove Lohmann Poulsen
 (2007-) Claus Lohmann Poulsen

Udbygninger 
 (1826) Grundmuret hovedbygning – avlsbygningen bindingsværk
 (1880) Nuværende hovedbygning opført
 (ca. 1948) Forbedringer af avlsbygninger ved Uldall-Ekman og Peter Brogaard

Egemarke trinbræt 
Da Hørve-Værslev Jernbane (1918-56) blev anlagt, var det på tale at lægge et trinbræt syd for Egemarke, hvor banen skar amtsvejen Jyderup-Nykøbing. Det blev kun til et sidespor, der blev anvendt til herregårdens transport af roer til sukkerfabrikken i Gørlev. I banens sidste år blev sidesporet dog et uofficielt trinbræt, og navnet Egemarke var trykt på de kuponbilletter, der blev solgt i togene.

Noter

Eksterne kilder/henvisninger 
 Dansk Center for Herregårdsforskning: Egemarke 
 J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Smakkerupgård

Smakkerupgaard er en herregård der ligger i Viskinge Sogn, Kalundborg Kommune på Vestsjælland.
Kaldet Lerchesminde i 1843, og i 1944 igen kaldet Smakkerupgaard.

Smakkerupgaard Gods er på 274,1 hektar

Ejere af Smakkerupgaard 

 (1752-1797) Christian Cornelius Lerche
 (1797-1834) Jacob Frederik Ferdinand Lerche
 (1834-1843) Frederikke Elisabeth Christiane von Levetzow gift Lerche
 (1843-1852) Christian Cornelius Lerche (igen)
 (1852-1888) Vincents Lerche
 (1888) Vincents Christian Lerche
 (1888-1891) Vincents Lerche
 (1891-1892) Sophie Regitze Barner gift Lerche
 (1892-1902) Ferdinand Lerche
 (1902-1907) Gustav Lerche
 (1907-1930) Johan Christian Prahl
 (1930-1943) Julie Marie Petersen gift Prahl
 (1943-1970) Poul Knud Prahl
 (1970-2000) Poul Johan Prahl
 (2000-) Poul Henrik Prahl

Udbygninger 

 (1852) Hovedbygningen opført

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Amagerkvarterene

Amagerkvartererne er et udtryk for den del af København, der ligger på øen Amager.

Administrative bydele 
Københavns Kommune inddeler Amagerkvartererne i tre dele:

 Sundbyøster
 Sundbyvester
 Christianshavn

Derudover er der i Tårnby Kommune følgende kvarterer:

 Tårnby
 Kastrup

Andre kvarterer 
Udover de administrative inddelinger findes en række kvarterer, som betragter sig selv som selvstændige kvarterer. Disse er ofte mindre end de administrative bydele:

 Islands Brygge
 Amagerbro
 Øresundsvejskvarteret
 Holmbladsgadekvarteret
 5-øren
 Amager Fælled
 Ørestad Nord
 Ørestad City
 Ørestad Syd

Kvarterene